13.12.2022
(8)
SL
Uradni list Evropske unije
L 319/87
Na podlagi člena 41(2) PEU in v skladu s Sklepom Sveta (SZVP) 2021/509 o vzpostavitvi Evropskega mirovnega instrumenta (1) operativne odhodke, ki nastanejo na podlagi tega sklepa zaradi vojaških ali obrambnih ukrepov, krijejo države članice –
SPREJEL NASLEDNJI SKLEP:
Člen 1 Misija 1.
Unija izvaja misijo za vojaško partnerstvo v Nigru (EUMPM Niger), da bi Niger podpirala v boju proti terorističnim oboroženim skupinam v skladu s pravom o človekovih pravicah in mednarodnim humanitarnim pravom. 2.
Strateški cilj EUMPM Niger je podpreti krepitev zmogljivosti nigrskih oboroženih sil, da bi okrepili njihovo zmožnost obvladovanja grožnje, ki jo predstavljajo teroristične oborožene skupine, zaščitili prebivalstvo Nigra in da bi zagotovili varno in stabilno okolje.
3.
EUMPM Niger v ta namen:
(a) podpira ustanovitev in krepitev centra za usposabljanje tehnikov oboroženih sil z zagotavljanjem svetovanja in usposabljanja, tudi za inštruktorje; (b) podpira razvoj specializiranih zmogljivosti oboroženih sil Nigra z zagotavljanjem specializiranega usposabljanja na zahtevo; (c) podpira oblikovanje in krepitev bataljona za podporo pri komuniciranju in poveljevanju z zagotavljanjem usposabljanja in mentorstva za njegove enote, strokovnjake in linijo poveljevanja, da bi bil lahko bataljon nato napoten kot podpora operacijam Nigra v skladu s pravom o človekovih pravicah in mednarodnim humanitarnim pravom. 4.
Mednarodno humanitarno pravo, človekove pravice in načelo enakosti spolov, zaščita civilnega prebivalstva ter agende v okviru Resolucije Varnostnega sveta Združenih narodov (RVSZN) 1325 (2000) o ženskah, miru in varnosti, RVSZN 2250 (2015) o mladih, miru in varnosti in RVSZN 1612 (2005) o otrocih v oboroženih spopadih, so v celoti in proaktivno vključeni v strateško in operativno načrtovanje, dejavnosti in poročanje misije EUMAM Niger. 5.
Poleg tega EUMPM Niger omogoča lažje zagotavljanje pomoči iz Evropskega mirovnega instrumenta, ki jo Niger prejema v zvezi s centrom za usposabljanje tehnikov oboroženih sil in, če se Svet odloči za potrebni ukrep pomoči, zagotavljanje take pomoči v zvezi z izbranim bataljonom za podporo pri komuniciranju in poveljevanju.
Dejavnosti misije se pravočasno usklajujejo z zagotavljanjem opreme v okviru Evropskega mirovnega instrumenta.
Člen 2 Imenovanje poveljnika misije EU Direktor vojaške zmogljivosti za načrtovanje in izvajanje operacij (MPCC) je poveljnik misije EUMPM Niger.
Člen 3 Določitev sedeža misije 1.
MPCC je statična struktura poveljevanja in nadzora na vojaški strateški ravni zunaj območja operacij.
Pristojna je za operativno načrtovanje in izvajanje EUMPM Niger.
2.
Poveljstvo sil misije EUMPM Niger ima sedež v Nigru in deluje pod poveljstvom poveljnika sil misije EU.
(1) Sklep Sveta (SZVP) 2021/509 z dne 22. marca 2021 o vzpostavitvi Evropskega mirovnega instrumenta in razveljavitvi Sklepa (SZVP) 2015/528 (UL L 102, 24.3.2021, str. 14).